open-index/open-wikipedia-markdown huggingface dataset:
पामीर नदी

[thumb|220px|[वाख़ान गलियारे का नक़्शा जिसमें पामीर नदी और ज़ोरकुल सरोवर देखे जा सकते है]]
**पामीर** (, ) ताजिकिस्तान और अफ़ग़ानिस्तान की एक नदी है। यह पंज नदी की एक उपनदी है। यह ताजिकिस्तान के सुदूर पूर्वी कूहिस्तोनी-बदख़्शान स्वशासित प्रान्त में पामीर पर्वतमाला की हिमानियों में उत्पन्न होती है। इसका मुख्य स्रोत ज़ोरकुल सरोवर माना जाता है। यहाँ से आगे इसके मार्ग को अफ़्ग़ानिस्तान के वाख़ान गलियारे की उत्तरी सरहद और ताजिकिस्तान और अफ़्ग़ानिस्तान की अंतर्राष्ट्रीय सीमा माना जाता है। अफ़ग़ानिस्तान के लंगर और क़िला-ए-पंज नामक गाँवों के पास इसका विलय वाख़ान नदी से होता है और इस संगम के बाद यह पंज नदी के नाम से जानी जाती है।

## इन्हें भी देखें
* पंज नदी
* वाख़ान नदी
* वाख़ान

## सन्दर्भ


श्रेणी:अफ़ग़ानिस्तान की नदियाँ
श्रेणी:ताजिकिस्तान की नदियाँ
श्रेणी:मध्य एशिया की नदियाँ
श्रेणी:वाख़ान
श्रेणी:मध्य एशिया
श्रेणी:सीमावर्ती नदियाँ
वख़्श नदी

**वख़्श** () जिसे उत्तर मध्य ताजिकिस्तान में **सुर्ख़ाब नदी** और किर्गिज़स्तान में **किज़िल सू** भी कहा जाता है, मध्य एशिया में स्थित एक नदी है जो आमू दरिया की एक उपनदी भी है। यह ताजिकिस्तान की मुख्य नदियों में से एक है।

## नाम का उच्चारण
'वख़्श' और 'सुरख़ोब' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## नदीमार्ग
वख़्श किर्गिज़स्तान की अलाई वादी से उत्पन्न होकर २६२ किलोमीटर पश्चिम की ओर चलती है और फिर ताजिकिस्तान में प्रवेश करती है। वहाँ यह ५२४ किमी चलकर पामीर पर्वत क्षेत्र पहुँचती है जहाँ यह बहुत पहाड़ी इलाक़ों की तंग गलियों से होती हुई निकलती है। ताजिकिस्तान की बहुत सी हिमानियों (ग्लेशियर) से भी इसको और जल मिलता है। यहाँ मुक्सु नदी भी इसमें जा मिलती है। ताजिकिस्तान में इसको 'वख़्श' नाम उस जगह के बाद दिया जाता है जहाँ सुरख़ोब नदी और ओबीहिंगू नदी का संगम होता है। पामीर क्षेत्र से निकलकर यह दक्षिण-पश्चिमी ताजिकिस्तान के मैदानी इलाक़ों से गुज़रती है और फिर जाकर पंज नदी में विलय हो जाती है। इस विलय के बाद इन दोनों नदियों के मिली हुई धरा को आमू दरिया के नाम से पुकारा जाता है।

## इन्हें भी देखें
* आमू दरिया
* पंज नदी

## सन्दर्भ

श्रेणी:किर्गिज़स्तान की नदियाँ
श्रेणी:ताजिकिस्तान की नदियाँ
श्रेणी:एशिया की अंतरराष्ट्रीय नदियाँ
सिर दरिया

[thumb|230px|[तियाँ शान|तियन शान पर्वतों से अरल सागर तक सिर दरिया का मार्ग]]
[thumb|230px|[ख़ुजन्द, ताजिकिस्तान से गुज़रता हुआ सिर दरिया]]
**सिर दरिया** (फ़ारसी: , ताजिकी: Сирдарё, अंग्रेज़ी: Syr Darya) मध्य एशिया की एक बड़ी नदी है। यह २,२१२ किलोमीटर लम्बी नदी किर्गिज़स्तान, ताजिकिस्तान, उज़बेकिस्तान और काज़ाख़स्तान के देशों से निकलती है। आमू दरिया और सिर दरिया को मध्य एशिया की दो सब से महत्वपूर्ण नदियाँ माना जाता है, हालांकि आमू दरिया में सिर दरिया से कहीं ज़्यादा पानी बहता है।

## अन्य नाम
इसे अरबी में 'सेहून' () बुलाया जाता है जो इस्लामी सोच में जन्नत की चार नदियों में से एक का नाम है। इसका प्राचीन फ़ारसी नाम 'यख़्शा आर्ता' () था जिसका मतलब 'महान मोती-जैसी (नदी)' था। प्राचीन यूनानी में इसे 'याकसारतेस' (Ἰαξάρτης) कहा जाता था जो प्राचीन फ़ारसी नाम का बिगड़ा हुआ रूप है।

## स्रोत और मार्ग
सिर दरिया तियन शान पर्वतों के दो झरनों से उत्पन्न होती है। पहला नारीन नदी है और दूसरा कारा दरिया है। इन दोनों का विलय उज़बेकिस्तान की फ़रग़ना वादी में होता है और वहाँ से इसे सिर दरिया के नाम से जाना जाता है। यह पश्चिम की ओर बहकर दक्षिणी काज़ाख़स्तान से गुज़रती हुए अरल सागर में मिल जाती है। सिर दरिया के कुल जलसम्भर इलाक़े का क्षेत्रफल लगभग ८,००,००० वर्ग किमी है।

## इन्हें भी देखें
* अरल सागर
* पामीर पर्वतमाला
* पंज नदी

## सन्दर्भ


श्रेणी:मध्य एशिया
श्रेणी:ताजिकिस्तान की नदियाँ
श्रेणी:क़ाज़ाक़्स्तान की नदियाँ
श्रेणी:किर्गिज़स्तान की नदियाँ
श्रेणी:उज़्बेकिस्तान की नदियाँ
श्रेणी:मध्य एशिया की नदियाँ
फ़रग़ना वादी

thumb|230px|अंतरिक्ष से फ़रग़ना वादी का दृश्य
thumb|230px|उज़्बेकिस्तान में फ़रग़ना वादी में कुछ खेत-बाग़ान
[thumb|230px|फ़रग़ना वादी का क्षेत्र [उज़्बेकिस्तान, किर्गिज़स्तान और ताजिकिस्तान में बंटा हुआ है]]
**फ़रग़ना वादी** या **फ़रग़ना घाटी** (फ़ारसी: , वादी-ए-फ़रग़ना; ताजिकी: водии Фарғона, वोदी-ए-फ़रग़ोना; अंग्रेजी: Fergana Valley) मध्य एशिया का एक क्षेत्र है जो पूर्वी उज़्बेकिस्तान, किर्गिज़स्तान और ताजिकिस्तान में विस्तृत है। मध्य एशिया का यह इलाक़ा वैसे तो काफ़ी शुष्क और रेगिस्तानी है, लेकिन इस त्रिकोण अकार की वादी में नरयिन नदी, कारा दरिया और उनके विलय से बनने वाले सिर दरिया की वजह से यह घाटी हरी-भरी और उपजाऊ है। फ़रग़ना वादी की मध्य एशिया और भारतीय उपमहाद्वीप के इतिहासों पर गहरी छाप है और मुग़ल साम्राज्य का पहला सम्राट बाबर इसी घाटी का एक उज़बेक निवासी था। फ़रग़ना वादी में बहुत भिन्न समुदायों के लोग रहते हैं। घाटी की कुल जनसँख्या १.२ करोड़ अनुमानित की गई है और यह मध्य एशिया की सबसे घनी आबादी वाला क्षेत्र है।

## नाम का उच्चारण
'फ़रग़ना' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## भूगोल
फ़रग़ना वादी उत्तर में तियन शान पर्वतों और दक्षिण में गिस्सर-अलई पर्वतों के बीच में स्थित एक ३०० किमी लम्बी और ७० किमी चौड़ी घाटी है। इसका कुल क्षेत्रफल २२,००० वर्ग किमी है। नरयिन और कारा दरिया की मौजूदगी से यहाँ की भूमि काफ़ी उपजाऊ है। इन दोनों नदियों का उज़्बेकिस्तान के नमन्गान प्रान्त के नमन्गान शहर में संगम होता है और उसके बाद इसे सिर दरिया के नाम से बुलाया जाता है। यहाँ बहुत से अन्य नदी-झरने भी पानी और उसके साथ-साथ रेत लाते हैं। यह रेत नदियों के किनारों पर जमा होकर ढेरियाँ बना लेती है जो हवा के प्रभाव से हिलकर अक्सर खेत-खलिहानों में भी आ जाते हैं।

## मौसम
फ़रग़ना में काफ़ी गर्मी भी पड़ती है और सख़्त सर्दी भी। मार्च के महीने में तापमान २० °सेंटीग्रेड तक पहुँचता है और जून-जुलाई तक कुछ शहरों में ४० °सेंटीग्रेड छूने लगता है। अक्टूबर में बारिशें होती हैं। दिसम्बर और जनवरी में पाला और बर्फ़ गिरते हैं और तापमान -२० °सेंटीग्रेड तक गिर सकता है।

## इन्हें भी देखें
* उज़बेकिस्तान
* सिर दरिया

## सन्दर्भ


श्रेणी:फ़रग़ना वादी
श्रेणी:मध्य एशिया
श्रेणी:उज़्बेकिस्तान
श्रेणी:ताजिकिस्तान
श्रेणी:किर्गिज़स्तान
श्रेणी:बाबर (मुग़ल सम्राट)
मुग़ल राजवंश

**मुग़ल राजवंश** या **बाबर राजवंश** () बाबर द्वारा स्थापित तैमूर राजवंश का एक शाखा था, जो 1526 से 1857 तक मुग़ल साम्राज्य पर शासन किया था।

मुग़लों मध्य एशिया के तैमूर राजवंश से आए थें, जो चंगेज़ ख़ान का वंशज था। राजवंश के संस्थापक, बाबर अपने पिता की ओर से तैमूर और अपने माता की ओर से मंगोल सम्राट चंगेज़ ख़ान के प्रत्यक्ष वंशज थे, और बाबर के पूर्वजों विवाह एवं सामान्य वंशावली के माध्यम से चंगेज़ीदों के साथ अन्य संबद्धताएं थीं। बाद के कई मुग़ल सम्राटों के विवाह गठबंधनों के माध्यम से वह भारतीय और फारसी वंश पाए थें।

## सन्दर्भ
तुर्की-मंगोल

thumb|230px|मुग़ल आक्रमणों से पूर्व का यूरेशिया, क़रीब १२०० ईसवी की स्थिति
**तुर्की-मंगोल** (Turco-Mongol) मध्य एशिया के स्तेपी इलाक़े में रहने वाले विविध ख़ानाबदोश लोगों को दिया जाने वाला नाम था जो मंगोल साम्राज्य के अधीन थे। समय के साथ-साथ उनकी भाषा और पहचान में गहरी तुर्की छाप आ गई। इन लोगों ने मध्यकाल में बहुत से बड़े राज्य बनाए, जिनमें इलख़ानी साम्राज्य, चग़ताई ख़ानत, सुनहरा उर्दू, क़ाज़ान ख़ानत, नोगाइ ख़ानत, क़्राइमियाई ख़ानत, तैमूरी राजवंश और मुग़ल साम्राज्य शामिल हैं।

## इन्हें भी देखें
* ख़ानत
* अल्ताई भाषा-परिवार
* मुग़ल साम्राज्य
* तुर्की भाषा-परिवार
* मंगोल साम्राज्य

## सन्दर्भ


श्रेणी:तुर्की जातियाँ
श्रेणी:मंगोल जातियाँ
श्रेणी:मध्य एशिया
श्रेणी:मध्य एशिया का इतिहास
श्रेणी:भारत का इतिहास
श्रेणी:मंगोल इतिहास
ख़ानत

**ख़ानत** (अंग्रेज़ी: Khanate) तुर्की-मंगोल संस्कृति में किसी ऐसे राज्य को कहते हैं जिसपर किसी ख़ान की उपाधि वाले शासक का राज्य हो। इसकी तुलना हिन्दी के 'सल्तनत' शब्द से की जा सकती है जो किसी ऐसे राज्य को कहते हैं जहाँ 'सुलतान' का राज्य हो। इसी तरह 'बादशाहत' में 'बादशाह' का, 'रियासत' में किसी 'रईस' का और 'अमीरात' में किसी 'अमीर' का राज होता है। आधुनिक तुर्की भाषा में 'ख़ानत' को 'काग़ानलिक' (kağanlık) कहते हैं।

## सही उच्चारण
'ख़ानत' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* तुर्की-मंगोल
* ख़ान (उपाधि)

## सन्दर्भ


श्रेणी:मध्य एशिया
श्रेणी:मध्य एशिया का इतिहास
श्रेणी:मंगोल इतिहास
तैमूरी राजवंश

**तैमूरी राजवंश** (), स्वयंभू तुर्की-मंगोल नस्ल का एक सुन्नी मुसलमान साम्राज्य था जिसने मध्य एशिया और उत्तरी भारतीय उपमहाद्वीप के विस्तृत इलाक़ों पर राज किया। अपने चरम पर इसके साम्राज्य में समस्त ईरान, अफ़्ग़ानिस्तान और उज़बेकिस्तान के साथ-साथ पाकिस्तान, उत्तर भारत, आनातोलिया, कॉकस और मेसोपोटामिया के बड़े भूभाग शामिल थे। इस राजवंश की नीव १४वीं शताब्दी ईसवी में तैमूरलंग नामक आक्रामक और विजेता ने रखी थी। १६वीं सदी में उज़बेकिस्तान की फ़रग़ना वादी से भारत पर आक्रमण करके मुग़ल सलतनत की स्थापना करने वाले बाबर भी इसी तैमूरी राजवंश का हिस्सा था। क्योंकि तैमूरलंग को अक्सर 'अमीर तैमूर' कहा जाता था इसलिए इस राजघराने के वंशज अपने नामों में अक्सर 'मिर्ज़ा' जोड़ लिया करते थे जो 'अमीरज़ादा' (यानि 'अमीर का पुत्र') का संक्षिप्त रूप है।

## इन्हें भी देखें
* तैमूरलंग
* तुर्की-मंगोल

## सन्दर्भ


श्रेणी:मध्य एशिया
श्रेणी:मध्य एशिया का इतिहास
श्रेणी:भारत का इतिहास
श्रेणी:भारत के राजवंश
श्रेणी:मध्य एशिया के राजवंश
श्रेणी:मंगोल इतिहास
इलख़ानी साम्राज्य

thumb|230px|अपने चरम पर इलख़ानी साम्राज्य
**इलख़ानी साम्राज्य** या **इलख़ानी सिलसिला** (फ़ारसी: , सिलसिला-ए-इलख़ानी; मंगोल: Хүлэгийн улс, हुलेगु-इन उल्स; अंग्रेज़ी: Ilkhanate) एक मंगोल ख़ानत थी जो १३वीं सदी में ईरान और अज़रबेजान में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसकी स्थापना चंगेज़ ख़ान के पोते हलाकु ख़ान ने की थी और इसके चरम पर इसमें ईरान, ईराक़, अफ़्ग़ानिस्तान, तुर्कमेनिस्तान, आर्मीनिया, अज़रबेजान, तुर्की, जोर्जिया और पश्चिमी पाकिस्तान शामिल थे। इलख़ानी बहुत से धर्मों के प्रति सहानुभूति रखते थे लेकिन इनमें बौद्ध धर्म और ईसाई धर्म को विशेष स्वीकृति हासिल थी। इलख़ानी सिलसिले में महमूद ग़ाज़ान ने १२९५ में इस्लाम अपनाया और उसके बाद के शासकों ने शिया इस्लाम को बढ़ावा दिया। इलख़ानी साम्राज्य सन् १२५६ से १३३५ तक चला।

## नाम की उत्पत्ति और उच्चारण
मंगोल भाषा में 'इल-ख़ान' का मतलब था 'सर्वोच्च ख़ान के अधीन वाला ख़ान' और इस साम्राज्य के शुरू में इसे महान मंगोल साम्राज्य के अधीन एक हिस्सा माना जाता था। 'इलख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* हलाकु ख़ान
* ख़ानत
* मंगोल साम्राज्य

## सन्दर्भ


श्रेणी:इलख़ानी साम्राज्य
श्रेणी:मध्य एशिया
श्रेणी:ईरान का इतिहास
श्रेणी:मध्य एशिया का इतिहास
श्रेणी:मंगोल इतिहास
बोरते

[thumb|230px|[चंगेज़ ख़ान और ख़ातून बोरते अपने चार लड़कों में साम्राज्य बांटते हुए]]
**बोरते** (मंगोल: Бөртэ үжин, बोएर्ते उझ़िन; जन्म: ११६१ ई; देहांत: १२३० ई) मंगोल साम्राज्य के संस्थापक चंगेज़ ख़ान की पहली और मुख्य पत्नी थी। इन्हें मंगोल-प्रथानुसार ख़ातून की उपाधि हासिल थी। उन्हें मंगोल साम्राज्य की माहरानी भी माना जाता था। बोरते की सगाई बहुत कम उम्र में चंगेज़ ख़ान से हो गई थी और १७ वर्ष की आयु में उन दोनों का विवाह हुआ। उसके बाद एक विरोधी क़बीले ने बोरते को अग़वा कर लिया लेकिन चंगेज़ ख़ान ने आकर उन्हें बचाया। चंगेज़ ख़ान की इस जुर्रत को पहला संकेत माना जाता है कि उनमें आगे चलकर विश्व-विजय करने का साहस था। उन दोनों के चार लड़के और पाँच लडकियाँ हुई जिनसे आगे मंगोल साम्राज्य का राजवंश चला।

## इन्हें भी देखें
* चंगेज़ ख़ान
* मंगोल साम्राज्य

## सन्दर्भ


श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
जोची ख़ान

[thumb|230px|[मंगोलिया में जोची ख़ान का बुत, जो चंगेज़ ख़ान और बोरते का पहला पुत्र था]]
**जोची ख़ान** (मंगोल: Зүчи, ज़ूची; फ़ारसी: , जोजी, अंग्रेजी: Jochi;; जन्म: ११८१ ई अनुमानित; देहांत: १२२७ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का पहला पुत्र था। उसने अपने पिता के मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है।

## इन्हें भी देखें
* चंगेज़ ख़ान
* बोरते
* बातु ख़ान
* मंगोल साम्राज्य

## सन्दर्भ


श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
ओगताई ख़ान

**ओगताई ख़ान** (मंगोल: Өгэдэй, ओगदेई; फ़ारसी: , ओगताई, अंग्रेजी: Ögedei;; जन्म: ११८६ ई अनुमानित; देहांत: ११ दिसम्बर १२४१ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का तीसरा पुत्र था और पूरे साम्राज्य का दूसरा ख़ागान (सर्वोच्च ख़ान) था। उसने अपने पिता के ईरान, चीन और मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है। कहा जाता है कि ओगताई अपने पिता का सब से प्रिय बेटा था। उसमें किसी भी बहस में लोगों का मत जीत लेने की क्षमता थी। बड़े कद-बुत और शक्तिशाली व्यक्तित्व वाला ओगताई हँसमुख और बुद्धिमान भी माना जाता था।

## इन्हें भी देखें
* चंगेज़ ख़ान
* बोरते
* मंगोल साम्राज्य
* ख़ागान

## सन्दर्भ


श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल साम्राज्य के ख़ागान
श्रेणी:मंगोल इतिहास
तोलुइ ख़ान

[thumb|230px|तोलुइ ख़ान अपनी पत्नी [सोरग़ोग़तानी बेकी|सोरग़ोग़तानी के साथ]]
**तोलुइ ख़ान** (मंगोल: Тулуй, फ़ारसी: , अंग्रेजी: Tolui;; जन्म: ११९२ ई; देहांत: १२३२ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का चौथा और सबसे छोटा पुत्र था। अपने पिता की वसीयत में उसे मंगोलिया का क्षेत्र मिला, जो मंगोलों की मातृभूमि थी। चंगेज़ ख़ान की मृत्यु के बाद जब ओगताई ख़ान को अगला सर्वोच्च ख़ान चुनने में थोड़ा विलम्ब हुआ तो उसी काल में तोलुइ ने एक निपुण प्रशासक की भूमिका निभाई। उस से पहले चीन और ईरान पर क़ब्ज़ा करने के चंगेज़ ख़ान के अभियान में उसने एक कुशल सिपहसलार होने का भी प्रमाण दिया। हालांकि तोलुइ ख़ान ने कभी भी सर्वोच्च ख़ान बनने का दावा नहीं किया, उसी के ही दो पुत्रों ने आगे चलकर ईरान के इलख़ानी साम्राज्य और चीन के युआन राजवंश की स्थापना की। उसकी पत्नी सोरग़ोग़तानी को मंगोल इतिहास की सबसे होशियार और सक्षम स्त्री कहा जाता है।

## इन्हें भी देखें
* सोरग़ोग़तानी
* चंगेज़ ख़ान
* बोरते
* मंगोल साम्राज्य

## सन्दर्भ


श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
सोरग़ोग़तानी बेकी

[thumb|230px|[तोलुइ ख़ान अपनी पत्नी सोरग़ोग़तानी के साथ]]
**सोरग़ोग़तानी बेकी** (मंगोल: Сорхагтани Бэхи, अंग्रेजी: Sorghaghtani Beki;; जन्म: ११९८ ई; देहांत: १२५२ ई) मंगोल साम्राज्य के संस्थापक चंगेज़ ख़ान की बहु और उसके चौथे और सबे छोटे पुत्र तोलुइ ख़ान की पत्नी थी। उसे मंगोल इतिहास की सबसे होशियार और सक्षम स्त्री माना जाता है। उसने अपने चारों बेटों - मोंगके ख़ान, हलाकु ख़ान, आरिक़ बोके और कुबलाई ख़ान - को कुशलता से अपने दादा के साम्राज्य की बागडोर संभाल लेने के लिए पाला और उनमें नेतृत्व का गुण पैदा किया। परिवार और साम्राज्य की परिस्थितियाँ समझते हुए उसने अपने बेटों के लिए अनुकूल स्थिति भी बनाई। मंगोल साम्राज्य के जारी रहने और पनपने से पूरे यूरेशिया में व्यापार और विचारों की अदला-बदली के मार्ग खुलने का बहुत श्रेय उसको दिया जाता है। बहुत से इतिहासकार उसे विश्व इतिहास की सब से प्रभावशाली स्त्रियों में से एक भी समझते हैं। धर्म से यह एक नेस्टोरियाई ईसाई थी।

## इन्हें भी देखें
* तोलुइ ख़ान
* चंगेज़ ख़ान
* मंगोल साम्राज्य

## सन्दर्भ


श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
ट्रांसमिशन कंट्रोल प्रोटोकॉल

## ट्रांसमिशन कंट्रोल प्रोटोकॉल

ट्रांसमिशन कंट्रोल प्रोटोकॉल अर्थात Transmission Control Protocol (TCP)
इंटरनेट कई नेटवर्क का जाल होता है। इस नेटवर्क से कई प्रकार के कम्पयुटर जुडे़ होते है।
इन सभी को जोड़ने के लिय कुछ नियम से बने कंट्रोल प्रोटोकॉल होते है, जिसके माधय्म से सारे कम्पयुटर 
एक दुसरे के भाषा को समझ सके।
उधारण के तौर पर किसी मेल को भेजने के लिये इसका फोर्मेट क्या हो, इसके लिये भी एक कंट्रोल प्रोटोकॉल 
होता है। सभी इंटरनेट मेल प्रोग्राम इस ट्रांसमिशन कंट्रोल प्रोटोकॉल को मानने के लिए बाध्य होते है।

वर्तमान समय मे सैकडो़ प्रोटोकॉल को सामुहिक रूप से ट्रांसमिशन कंट्रोल प्रोटोकॉल (TCP) या इंटरनेट प्रोटोकॉल (IP)
का नाम दिया गया है।
ख़ागान

[230px|thumb|[कुबलई ख़ान मंगोल साम्राज्य का पाँचवा ख़ाग़ान (सर्वोच्च ख़ान) था]]
**ख़ाग़ान** या **ख़ाक़ान** (मंगोल: хаган, फ़ारसी: ) मंगोलियाई और तुर्की भाषाओँ में 'सम्राट्' के समान की एक शाही उपाधि थी। इसी प्रकार **ख़ाग़ानत** इन्हीं भाषाओँ में 'साम्राज्य' के लिए शब्द था। ख़ाग़ान को कभी-कभी 'ख़ानों का ख़ान' या 'ख़ान-ए-ख़ाना' भी अनुवादित किया जाता है, जो 'महाराजाधिराज' (यानि 'राजाओं का राजा') या 'शहंशाह' (यानि 'शाहों का शाह') के समान है। जब मंगोल साम्राज्य विस्तृत हो गया था तो उसके भिन्न भागों को अलग-अलग ख़ानों के सुपुर्द कर दिया था। इन सब ख़ानों से ऊपर के 'सर्वोच्च ख़ान' को 'ख़ाग़ान' कहा जाता था।

## उच्चारण
'ख़ाग़ान' में 'ख़' अक्षर के उच्चारण पर ध्यान दें क्योंकि यह बिन्दु (नुक़्ता) रहित वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* ख़ान (उपाधि)
* ख़ानत
* मंगोल साम्राज्य
* तुर्क

## सन्दर्भ


श्रेणी:मंगोल इतिहास
श्रेणी:मंगोल साम्राज्य के ख़ागान
श्रेणी:राजसी उपाधियाँ
श्रेणी:मध्य एशिया
श्रेणी:मध्य एशिया का इतिहास
गुयुक ख़ान

**गुयुक ख़ान** या **गोयोक ख़ान** (मंगोल: Гүюг хаан, फ़ारसी: , अंग्रेजी: Güyük Khan;; १२०६ ई - १२४८ ई अनुमानित जीवनकाल) मंगोल साम्राज्य का तीसरा ख़ागान (सर्वोच्च ख़ान) था। वह चंगेज़ ख़ान का पोता और ओगताई ख़ान का सबसे बड़ा पुत्र था। सन् १२४८ में सफ़र करते हुए अज्ञात कारणों से उसकी मृत्यु हो जाने के बाद उसके चाचा तोलुइ ख़ान का पुत्र मोंगके ख़ान ख़ागान बना।

## पोप के साथ पत्र-व्यवहार
पश्चिमी इतिहासकारों ने गुयुक ख़ान के उस समय के पोप इनोसेंट (Pope Innocent) के साथ हुए पत्र-व्यवहार को काफ़ी महत्व देते हैं। पोप ने गुयुक से शिकायत की थी की उसने पोप की धार्मिक व्यवस्था के अधीन के कुछ कैथोलिक देशों पर हिंसात्मक आक्रमण किया था। गुयुक ने जवाब दिया कि मंगोलों का ध्येय विश्व पर राज करना है। उसने कहा के कि यह वही देश थे जहाँ मंगोलों द्वारा भेजे गए दूतों को मार डाला गया था और अब उन्हें सज़ा दी जा रही थी। उसने पोप से पत्र में साफ़ कहा कि 'या तो अपने सारे राजाओं को लेकर हमारे अधीन हो जाओ और हमारे आदेशों का पालन करो, वरना हम तुम्हे शत्रु मानेंगे'।

## इन्हें भी देखें
* ओगताई ख़ान
* चंगेज़ ख़ान
* मंगोल साम्राज्य
* ख़ागान

## सन्दर्भ


श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल साम्राज्य के ख़ागान
श्रेणी:मंगोल इतिहास
लॉक नेस दानव

**लॉक नेस दानव** () एक पानी में रहने वाला दानव है जिसकी केवल दंत कथाओं में पुष्टी की गई है। आज तक इसके दिखने की केवल कहानियां ही पाई गई है पर कोई पुख्ता सबुत नहीं मिले है। इस दानव के स्कॉटलैंड के लॉक नेस इलाके में निवास करने की कहानियां मिलती है।

इसका एक मात्र चित्र "सर्जन्स फ़ोटोग्राफ़" है जिसे 1934 में खिंचा गया था। इस दानव को लेकर काफ़ी शोध कार्य हुआ है परन्तू आज तक इसके असली होने की साफ़ पुष्टी नहीं की गई है। कईं विद्वनों के अनुसार यह लुप्त हो चुके डायनासोर की प्रजाती पेलेसिओसॉरस का है। इन सब के बावजूद यह आज भी शोधकर्ताओं के अश्चर्य का करण है और कईं लोगों व यात्रियों को लॉक नेस आने के लिए आकर्षित करता है।

## सन्दर्भ

श्रेणी:दंत कथा वाले जीव
द हिचहाइकर्स गाइड टू द गैलेक्सी

***द हिचहाइकर्स गाइड टू द गैलेक्सी*** () 2005 में बनी विज्ञान पर आधारित हास्य ब्रिटिश अमरिकी फ़िल्म है।

## पात्र
* मार्टिन फ़्रिमैन - आर्थर डेंट।
* ज़ुई डेसचैनल - ट्रिशिया मैकमिलन/ट्रिलियन।
* मॉस डेफ़ - फ़ोर्ड परफ़ेक्ट।
* सैम रॉकवेल - ज़ैफ़ोड बिबलब्रॉक्स।
* बिल नाय - स्लार्टिबार्टफ़ास्ट।
* ऐना चांसलर - क्वेस्टुलार रॉन्टॉक।
* जॉन माल्कोविच - हुबा कवुला।
* ऐलन रिकमैन - मार्विन।
* वॉर्विक डेविस - मार्विन।

## बाहरी कड़ियाँ
क्रस्नोयार्स्क क्राय

[thumb|220px|[रूस के नक़्शे में क्रस्नोयार्स्क क्राय की स्थिति (लाल रंग में)]]
**क्रस्नोयार्स्क क्राय** (रूसी: Красноярский край) रूस के साइबेरिया क्षेत्र में स्थित एक 'क्राय' का दर्जा रखने वाला संघीय खंड है। सन् २०१० में की गई एक जनगणना के अनुसार इसकी आबादी २८,२८,१८७ थी। इस क्राय का क्षेत्रफल २३,३९,७०० वर्ग किलोमीटर है, जो कि पूरे रूस का १३% है। उत्तर में यह क्राय आर्कटिक महासागर से तटवर्ती है। इसकी राजधानी क्रस्नोयार्स्क शहर है।

## इन्हें भी देखें
* रूस के संघीय खंड
* रूस के क्राय
* साइबेरिया

## सन्दर्भ


श्रेणी:साइबेरिया
श्रेणी:क्रस्नोयार्स्क क्राय
श्रेणी:रूस के क्राय
श्रेणी:रूस के प्रशासनिक विभाग
पेर्म क्राय

[thumb|220px|[रूस के नक़्शे में पेर्म क्राय की स्थिति (लाल रंग में)]]
**पेर्म क्राय** (रूसी: Пе́рмский край) रूस में स्थित एक 'क्राय' का दर्जा रखने वाला संघीय खंड है। यह पूर्वी यूरोप के मैदानी इलाक़े में यूराल पहाड़ों की पश्चिमी ढलानों पर स्थित है। इसका ९९.८% क्षेत्र यूरोप में और केवल ०.२% क्षेत्र एशिया के महाद्वीप में पड़ता है। सन् २०१० में की गई एक जनगणना के अनुसार इसकी आबादी २६,३५,२७६ थी। इस क्राय का क्षेत्रफल १,६०,६०० वर्ग किलोमीटर है। इसकी राजधानी पेर्म शहर है।

## दृश्य

File:Maksimovsky rock Chusovaya river.jpg|चुसोवाया नदी पर माक्सिमोव्सकी चट्टान
File:Cave Kungurskaya 0091.JPG|कुंगुर बर्फ़ गुफा
File:Kamskaya Hydro Power Station.jpg|कमस्काया जलविद्युत स्टेशन
File:Salt dump in Solikamsk.jpg|सोलिकाम्स्क में नमक के ढेर


## इन्हें भी देखें
* रूस के संघीय खंड
* रूस के क्राय

## सन्दर्भ


श्रेणी:पेर्म क्राय
श्रेणी:रूस के क्राय
श्रेणी:रूस के प्रशासनिक विभाग
ख़ाबारोव्स्क क्राय

[thumb|220px|[रूस के नक़्शे में ख़ाबारोव्स्क क्राय की स्थिति (लाल रंग में)]]
**ख़ाबारोव्स्क क्राय** (रूसी: Пе́рмский край) रूस के सुदूर-पूर्वी भाग में स्थित एक 'क्राय' का दर्जा रखने वाला संघीय खंड है। इसका अधिकतर क्षेत्र अमूर नदी के जलसम्भर के निचले हिस्से में आता है, हालांकि इसमें ओख़ोत्स्क सागर के किनारे लगा एक विस्तृत पहाड़ी इलाक़ा भी शामिल है। सन् २०१० में की गई एक जनगणना के अनुसार इसकी आबादी १३,४३,८६९ थी। इस क्राय का क्षेत्रफल ७,८८,६०० वर्ग किलोमीटर है। इसकी राजधानी ख़ाबारोव्स्क शहर है। मूल तौर पर यहाँ एवेंक, नेगिदाल, उल्च, ओरोच और उदेगे जैसी तुन्गुसी जातियाँ और निव्ख़ जैसी जनजातियाँ रहती थीं।

## दृश्य

File:Khabarovsk Lenin Square.jpg|ख़ाबारोव्स्क शहर में लेनिन चौक
File:Khabarovsk Krai - north of Komsomolsk - P1040636.JPG|(विमान से) कोम्सोमोल्स्क शहर से उत्तर के पहाड़
File:Taiga of Far East near Imeni Poliny Osipenko village, Khabarovsk Krai.jpg|इमेनी पोलिनी ओसिपेंको गाँव के बाहर
File:Amur.jpg|अमूर नदी


## इन्हें भी देखें
* ख़ाबारोव्स्क
* अमूर नदी
* ओख़ोत्स्क सागर
* साइबेरिया
* रूस के क्राय

## सन्दर्भ


श्रेणी:ख़ाबारोव्स्क क्राय
श्रेणी:रूस के क्राय
श्रेणी:रूस के प्रशासनिक विभाग
श्रेणी:साइबेरिया
ख़ाबारोव्स्क

**ख़ाबारोव्स्क** () रूस के सुदूर पूर्व में स्थित एक शहर है और रूस के ख़ाबारोव्स्क क्राय राज्य की राजधानी है। यह रूस की चीन के साथ सरहद से केवल ३० किमी की दूरी पर है। व्लादिवोस्तोक के बाद, ख़ाबारोव्स्क रूस के सुदूर-पूर्व का दूसरा सब से बड़ा नगर है। सन् २०१० में की गई एक जनगणना के अनुसार इसकी आबादी ५,७७,६६८ थी। ख़ाबारोव्स्क शहर अमूर नदी और उसुरी नदी के संगम पर स्थित है। यह व्लादिवोस्तोक से ८०० किमी उत्तर में है और उस से ट्रांस-साइबेरियाई रेलमार्ग द्वारा जुड़ा हुआ है। रूस की राजधानी मोस्को से यह ८,५२३ किमी की दूरी पर है।

## इन्हें भी देखें
* अमूर नदी
* ख़ाबारोव्स्क क्राय
* साइबेरिया

## सन्दर्भ


श्रेणी:ख़ाबारोव्स्क क्राय
श्रेणी:रूस के नगर
किज़िल

thumb|230px|किज़िल में 'एशिया का केंद्र' स्तंभ
thumb|230px|किज़िल शहर का 'संगीत और नाटक केंद्र'
**किज़िल** (तूवी: Кызы́л, अंग्रेज़ी: Kyzyl) रूस के तूवा गणराज्य प्रांत की राजधानी है। तूवा साइबेरिया क्षेत्र में स्थित है और एशिया के महाद्वीप के ठीक बीच में (यानी भौगोलिक केंद्र) में होने के लिए मशहूर है। सन् २०१० में हुई जनगणना के अनुसार इसकी आबादी १.१ लाख थी।

## विवरण
यह शहर येनिसेय नदी और माली येनिसेय नदी के संगम पर स्थित है (इस संगम के बाद नदी का नाम वेर्ख़्नी येनिसेय नदी हो जाता है)। किज़िल की स्थापना १९१४ में बेलोत्सार्स्क (Белоца́рск) के नाम से हुई थी, जो पहले १९१८ में बदलकर ख़ेम-बेल्दयिर (Хем-Белды́р) और फिर १९२६ में किज़िल रख दिया गया। तूवी भाषा और बहुत सी अन्य तुर्की भाषाओँ में 'किज़िल' शब्द का अर्थ 'लाल' (रंग) होता है।

## इन्हें भी देखें
* तूवा
* येनिसेय नदी

## सन्दर्भ


श्रेणी:तूवा
श्रेणी:रूस के नगर
श्रेणी:साइबेरिया
श्रेणी:मध्य एशिया के शहर
श्रेणी:रूस के गणतंत्रों की राजधानियाँ
तूवी भाषा

[thumb|220px|[तूवा की राजधानी किज़िल में तुर्की लिपि का एक प्राचीन शिलालेख]]
**तूवी भाषा** (तूवी: тыва дыл, तूवा द्यिल; अंग्रेज़ी: Tuvan) रूस के तूवा गणराज्य में बोली जाने वाली एक तुर्की भाषा है। इसके मातृभाषी तूवा के आलावा चीन, मंगोलिया और रूस के अन्य भागों में भी पाए जाते हैं। इसे मातृभाषा बोलने वालों की संख्या लगभग २.५ लाख अनुमानित की गई है। हालांकि यह एक तुर्की भाषा है, इसमें मंगोल, तिब्बती और रूसी भाषाओं का काफ़ी प्रभाव भी दिखता है। अलग तूवी समुदायों में इसकी अलग-अलग उपभाषाएँ बोली जाती हैं।

## इन्हें भी देखें
* तूवा
* तुर्की भाषाएँ
* साइबेरियाई तुर्की भाषाएँ

## सन्दर्भ

## बाहरी कड़ियाँ
*आए ख़ेरेल, यूट्यूब पर तूवी भाषा में एक प्रार्थना-गीत का विडियो।
श्रेणी:रूस की भाषाएँ
श्रेणी:साइबेरियाई तुर्की भाषाएँ
श्रेणी:तुर्की भाषाएँ
श्रेणी:तूवा
येनिसेय नदी

[thumb|230px|येनिसेय नदी का जलसम्भर, समेत [बयकाल झील|बायकल झील के]]
**येनिसेय नदी** (रूसी: Енисе́й, अंग्रेज़ी: Yenisei) उत्तरी एशिया के साइबेरिया क्षेत्र की एक महान नदी है जो आर्कटिक महासागर में विलय होने वाला दुनिया का सबसे बड़ा नदी-मंडल है। यह नदी मंगोलिया 
के सायन पर्वतों से शुरू होकर रूस में दाख़िल होती है और फिर उत्तर की तरफ़ हज़ारों किलोमीटर बहकर आर्कटिक महासागर के कारा सागर में बह जाती है। कुल मिलाकर यह ५,५३९ किमी लम्बी है। इसकी औसत गहराई १४ मीटर (४५ फ़ुट) है और सबसे ज़्यादा गहराई २४ मीटर (८० फ़ुट) है। कुल मिलाकर येनिसेय नदी के जलसम्भर का क्षेत्रफल २५,८०,००० वर्ग किमी है। अपने कुल पानी के बहाव के हिसाब से यह नदी विश्व की छठी सब से बड़ी नदी है।

## दृश्य

File:Beldir.jpg|तूवा की राजधानी किज़िल के नज़दीक
File:Vantovyjj most, the bridge in Krasnoyarsk, Russia, view from the left bank.jpg|क्रास्नोयार्स्क में येनिसेय पर पुल
File:Siberia 1990 The Angara River.jpg|बायकल झील से निकलने वाली अंगारा नदी येनिसेय की एक मुख्य उपनदी है


## इन्हें भी देखें
* बायकल झील
* साइबेरिया
* जलसम्भर

## सन्दर्भ


श्रेणी:साइबेरिया की नदियाँ
श्रेणी:रूस की नदियाँ
श्रेणी:साइबेरिया
ख़ानगई पर्वत

[thumb|230px|मध्य [मंगोलिया में स्थित ख़ानगई पर्वत]]
thumb|230px|ख़ानगई पर्वतों के बीच तेरख़िइन त्सगाआन झील
**ख़ानगई पर्वत** (मंगोल: Хангайн нуруу, अंग्रेज़ी: Khangai Mountains) मध्य मंगोलिया में स्थित एक पर्वत शृंखला है। यह मंगोलिया की राजधानी उलान बतोर से लगभग ४०० किमी पश्चिम पर स्थित है। ख़ानगई के पहाड़ अल्ताई पर्वतों से पूर्व में और सायन पर्वतों से दक्षिण की तरफ़ हैं।

५०० किमी तक चलने वाली ख़ानगई शृंखला का सबसे ऊँचा पहाड़ लगभग ४,००० मीटर लम्बा ओतगोनतेंगर (Отгонтэнгэр, Otgontenger) है। इन पहाड़ों से ओरख़ोन, सेलेंगे, इदर और ज़वख़ान नदियाँ निकलती हैं और इसी क्षेत्र में ओरोग और बोओन झीलें भी स्थित हैं। पश्चिम में यह पर्वत ख़त्म होते हैं और महान झील द्रोणी शुरू होती है।

## नाम का उच्चारण
'ख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* अल्ताई पर्वत
* सायन पर्वत
* मंगोलिया

## सन्दर्भ


श्रेणी:पर्वतमालाएँ
श्रेणी:मंगोलिया की पर्वतमालाएँ
श्रेणी:मंगोलिया के पर्वत
श्रेणी:मंगोलिया का भूगोल
श्रेणी:मध्य एशिया के पर्वत
पतंगा

thumb|220px|सम्राट गम पतंगा (<small>Opodiphthera eucalypti</small>)
[thumb|220px|[केरल में पाया जाने वाला एक पत्तेनुमा पतंगा]]
thumb|संगमरमर के फर्श पर एक पतंगा, कोलकाता, पश्चिम बंगाल, भारत
**शलभ**, **पतंगा** या **परवाना** तितली जैसा एक कीट होता है। जीवविज्ञान श्रेणीकरण के हिसाब से तितलियाँ और पतंगे दोनों 'लेपीडोप्टेरा' वर्ग के प्राणी होते हैं। पतंगों की १.६ लाख से ज़्यादा क़िस्में (स्पीशीयाँ) ज्ञात हैं, जो तितलियों की क़िस्मों से लगभग १० गुना हैं। वैज्ञानिकों ने पतंगों और तितलियों को अलग बतलाने के लिए ठोस अंतर समझने का प्रयत्न किया है लेकिन यह सम्भव नहीं हो पाया है। अंत में यह बात स्पष्ट हुई है कि तितलियाँ वास्तव में रंग-बिरंगे पतंगों का एक वर्ग है जो भिन्न नज़र आने की वजह से एक अलग श्रेणी समझी जाने लगी हैं। अधिकतर पतंगे निशाचरता दिखलाते हैं (यानी रात को सक्रीय होते हैं), हालाँकि दिन में सक्रीय पतंगों की भी कई जातियाँ हैं।

## रोशनी के लिए आकर्षण
मनुष्य हमेशा से पतंगों का आग और अन्य रोशनियों के साथ आकर्षण-जैसा लगने वाला व्यवहार देखते आये हैं। पतंगों की इन हरकतों के लिए वैज्ञानिकों ने दो सम्भव कारण बताए हैं:
* पतंगे उड़ते हुए चाँद की रोशनी का प्रयोग करते हैं। धरती के प्राणियों को अपने से बहुत दूर स्थित चाँद एक ही जगह नज़र आता है, जिस वजह से उड़ते हुए पतंगों को और चलते हुए मनुष्यों को चाँद अपने साथ-साथ चलता हुआ प्रतीत होता है। इस वजह से अगर कोई चलते हुए चाँद को अगर अपने से ठीक एक ही दिशा में रखे तो वह एक लकीर में बिलकुल सीधा चलेगा। इसी तरह पतंगे उड़ते हुए चाँद को अपने से एक ही दिशा में रखते हैं। पृथ्वी पर करोड़ों सालों से यह व्यवस्था उनको लाभ दे रही है। मानवी सभ्यता के साथ यह बदल गया। अब बहुत से कृत्रिम रोशनी के स्रोत हैं। लेकिन अगर कोई पतंगा किसी दिये को चाँद की जगह प्रयोग करते हुए उसे अपने से एक ही दिशा में रखता है तो सीधा उड़ने की बजाए वास्तव में उसके गोल-गोल उड़ता रहता है। उसे देखने वाले मनुष्यों को लगता है कि किसी रोशनी के पास चकराता हुआ यह पतंगा रोशनी से आकर्षित हो रहा है।
* कुछ मादा पतंगे अपने शरीर पर ऐसे रसायन बनातीं हैं जिस से अवरक्त प्रकाश (इंफ़्रारेड) उत्पन्न होता है। इस से नर पतंगे आकर्षित होते हैं। ठीक ऐसा ही अवरक्त प्रकाश आग से आता है, जिस कारणवश नर पतंगे दीयों-मोमबत्तियों से आकर्षित होते हैं।

## भारतीय लोक-संस्कृति में
भारतीय उपमहाद्वीप की लोक संस्कृति में परवानों (पतंगों) के शमा (दिये) के लिए बेबस आकर्षण की तुलना अक्सर किसी प्रेमी की अपनी प्रेमिका के लिए आकर्षण से की गई है। इसपर अनगिनत कवितायेँ लिखी गई हैं और गाने बने हैं, मसलन:
::*शम्मा कहे परवाने से, परे चला जा,*
::*मेरी तरह जल जाएगा, पास नहीं आ*
:::फ़िल्म: 'कटी पतंग', गाना: 'प्यार दीवाना होता है'
::
::
::*वो अनजाना ढूंढती हूँ, वो दीवाना ढूंढती हूँ,*
::*जलाकर जो छुप गया है, वो परवाना ढूंढती हूँ*
:::फ़िल्म: 'तीसरी मंज़िल', गाना: 'ओ हसीना ज़ुल्फ़ों वाली'
::
::
::*उड़ ना जाए कभी क्या पता कोई भँवरा मुझे लूट के,*
::*भँवरा नहीं है मेरा नाम है परवाना*
:::फ़िल्म: 'जब प्यार किसी से होता है', गाना: 'ओ जान ना जाना'

## इन्हें भी देखें
* तितली
* जिप्सी शलभ
* शल्कपंखी गण (Lepidoptera)

## सन्दर्भ


श्रेणी:कीट
श्रेणी:शायरी
श्रेणी:शल्कपंखी गण
विन डीज़ल

**विन डीज़ल** () या **मार्क सिनक्लेयर विंनसंट** () एक अमरिकी फ़िल्म अभिनेता, निर्देशक, निर्माता व कथानककार हैं। यह फ़ास्ट ऐंड फ़्युरियस फ़िल्म शृंखला में डॉमनीक टोरेंटो की भूमिका के लिए जाने जाते हैं।

## फिल्मोग्राफी

### फिल्म

### टेलीविजन

### वीडियो गेम

### अन्य

## बाहरी कड़ियाँ

श्रेणी:अभिनेता
श्रेणी:1967 में जन्मे लोग
श्रेणी:जीवित लोग
कारा-ख़ितान ख़ानत

thumb|230px|सन् १२०० में कारा-ख़ितान ख़ानत (हरे रंग में)
**कारा-ख़ितान ख़ानत** (मंगोल: Хар Хятан, ख़ार ख़ितान; चीनी: 西遼, शी लियाओ; अंग्रेजी: Kara-Khitan Khanate), जिसे **पश्चिमी लियाओ साम्राज्य** भी कहा जाता है, मध्य एशिया में स्थित ख़ितानी लोगों का एक साम्राज्य था जो सन् ११२४ ईसवी से १२१८ ईसवी तक चला। ख़ितानियों का लियाओ राजवंश उत्तरी चीन पर राज करा करता था लेकिन जुरचेन लोगों के आक्रमण से वे पश्चिम की ओर चले गए और वहाँ लियाओ राजघराने के वंशज येलू दाशी (耶律達實, Yelü Dashi) ने कारा-ख़ितान नाम की ख़ानत शुरू करी। इसकी राजधानी आधुनिक किर्गिज़स्तान में स्थित बलासागुन शहर (Balasagun, ) था। जब तक यह साम्राज्य चला इसे मध्य एशिया के सबसे शक्तिशाली राज्यों में से एक माना जाता रहा। कारा-ख़ितान पर १२११ में नायमन लोगों के नेता कुचलुग ख़ान ने धोखे से क़ब्ज़ा कर लिया। चंद साल बाद १२१८ में मंगोल साम्राज्य ने यहाँ आक्रमण किया और इस साम्राज्य को हमेशा के लिए नष्ट कर दिया।

## इन्हें भी देखें
* ख़ितानी लोग
* नायमन लोग
* जुरचेन लोग
* ख़ानत
* लियाओ राजवंश

## सन्दर्भ


श्रेणी:किर्गिज़स्तान का इतिहास
श्रेणी:मध्य एशिया का इतिहास
श्रेणी:चीन का इतिहास
श्रेणी:मंगोलिया का इतिहास
जस्ट डांस

***जस्ट डांस*** () एक भारतिय नृत्य पर रियालिटी शो है। इसमें बॉलीवुड अभिनेता ऋतिक रोशन के साथ फ़राह ख़ान और वैभवी मर्चंट ने जजों की भुमिका संभाली थी।

श्रेणी:स्टार प्लस के धारावाहिक
श्रेणी:भारतीय स्टार टीवी कार्यक्रम
श्रेणी:भारतीय टेलीविजन धारावाहिक
स्टार ट्रेक नेमेसिस

***स्टार ट्रेक नेमेसिस*** () 2002 में निर्मित स्टार ट्रेक फ़िल्म श्रृंखला की दसवी फिल्म है।

## पात्र
* पैट्रिक स्टिवर्ट - जेन-लुक पिकार्ड।
* जॉनाथन फ्रेक्स - विलियम टी रिकर। 
* ब्रेंट स्पिनर - डेटा।
* लेवार बर्टन - जिओर्डी लाफ़ोर्ज।
* माइकल डोर्न - वोर्फ़
* गेट्स मैकफ़ेडन - बेवर्ले क्रशर।
* टॉम हार्डी - शिनज़ोन।

## बाहरी कड़ियाँ
ताजिकी भाषा

[thumb|240px|द्वार पर ताजिकी में [सीरिलिक लिपि|सिरिलिक लिपि में लिखा है 'बाग़-ए उस्तोद रुदाकी' (उस्ताद रुदाकी का बाग़)]]
**ताजिकी** या **ताजिकी फ़ारसी** (тоҷикӣ, , तोजिकी) मध्य एशिया में बोली जाने वाली आधुनिक फ़ारसी भाषा का एक रूप है। ताजिकी बोलने वाले ज़्यादातर ताजिकिस्तान और उज़बेकिस्तान में रहते हैं, हालांकि ताजिकी मातृभाषियों के कुछ समुदाय अफ़्ग़ानिस्तान, रूस और चीन के शिनजियांग प्रान्त में भी मिलते हैं। अनुमानित किया गया है कि कुल मिलकर सन् १९९१ में ताजिकी बोलने वालों की संख्या ४४.६ लाख थी। वैसे तो ताजिकी ईरान में बोली जाने वाली फ़ारसी से काफ़ी मिलती है लेकिन ईरानी फ़ारसी में अरबी भाषा का प्रभाव अधिक है जबकि ताजिकी में तुर्की भाषाओँ और कुछ हद तक उज़बेक भाषा का असर ज़्यादा दिखता है। कई दशकों तक ताजिकिस्तान सोवियत संघ का हिस्सा था और उसके प्रभाव से ताजिकी आम तौर से सिरिलिक लिपि में लिखी जाती है।

## इन्हें भी देखें
* फ़ारसी
* ताजिकिस्तान
* उज़बेक भाषा
* सुरूद-ए-मिल्ली, ताजिकी भाषा में ताजिकिस्तान का राष्ट्रगान (हिन्दी व्याख्या सहित)

## सन्दर्भ


श्रेणी:फ़ारसी
श्रेणी:ईरानी भाषाएँ
श्रेणी:विश्व की प्रमुख भाषाएं
श्रेणी:ताजिकिस्तान
श्रेणी:ताजिकिस्तान की भाषाएँ
श्रेणी:उज़्बेकिस्तान की भाषाएँ
श्रेणी:अफ़ग़ानिस्तान की भाषाएँ
ताजिकिस्तान के प्रान्त

thumb|240px|ताजिकिस्तान के चार प्रान्त (संख्यांक तालिका से मिलाएँ)
ताजिकिस्तान में चार प्रान्त हैं। राजधानी क्षेत्र के अलावा, यह तीन प्रकार के हैं:
* साधारण प्रान्त: जिन्हें 'विलोयत' (ताजिकी: вилоят, ) कहा जाता है - ध्यान दें कि 'विलायत' बहुत से मध्य एशियाई देशों में 'प्रान्त' के लिए शब्द है; ऐसे दो प्रान्त हैं
* स्वशासित प्रान्त: जिसे 'विलोयत-इ-मुख़्तोर' (ताजिकी: Вилояти мухтор, ) कहा जाता है; ऐसा सिर्फ एक प्रान्त है
* गणतंत्र-अधीन ज़िले: ऐसा भी एक ही प्रान्त है और इसपर केन्द्रीय सरकार सीधा शासन करती है
* दुशान्बे: यह ताजिकिस्तान का राजधानी क्षेत्र है और किसी प्रान्त का भाग नहीं

## प्रान्तों कि सूची
ताजिकिस्तान के प्रान्त इस प्रकार हैं:

## उपप्रान्तीय विभाग
हर प्रान्त को आगे ज़िलों में विभाजित किया जाता है, जिन्हें ताजिकी भाषा में 'रायोन' या 'नोहिया' (Ноҳия, ) कहते हैं। ताजिकिस्तान में कुल मिलाकर ५८ ज़िले हैं। ज़िलों के नीचे के विभाग को 'जमोआत' (हिन्दी के 'जमात' से तुलना कीजिये) कहते हैं। इस से भी नीचे गाँव आते हैं जिन्हें 'देहा' (हिन्दी के 'देहात' से तुलना कीजिये) कहते हैं।

## इन्हें भी देखें
* विलायत (प्रशासनिक विभाग)
* रायोन
* ताजिकिस्तान

## सन्दर्भ


श्रेणी:ताजिकिस्तान के प्रान्त
श्रेणी:ताजिकिस्तान
स्ट्रीमिंग माध्यम

स्ट्रीमिंग माध्यम या स्ट्रीमिंग मीडिया एक ऐसा मल्टीमीडिया है जो अंतिम-प्रयोक्ता द्वारा सतत रूप से संग्रहण (रिसीव) तथा साथ-ही-साथ प्रस्तुत किया जाता है। इस दौरान यह स्ट्रीमिंग प्रदाता द्वारा आपूरित किया जा रहा होता है। स्ट्रीमिंग के अंतर्गत क्लाइंट ब्राउसर या प्लग-इन, डाटा को तभी दिखाना शुरू कर सकता है जबकि फ़ाइल पूरी तरह संप्रेषित ही नहीं हुई है। स्ट्रीमिंग माध्यम नाम दरअसल संप्रेषण विधि का नाम है न कि खुद माध्यम का। यह भेद अक्सर ऐसे माध्यमों के लिए लागू होता है, जो दूरसंचार नेटवर्क में फैले हुए हैं, क्योंकि अधिकांश दूसरे माध्यम या तो स्वभावतः ही स्ट्रीमिंग हैं, जैसे- रेडियो, टीवी, या स्वभावतः ही गैर-स्ट्रीमिंग हैं, जैसे- किताबें, वीडियो कैसेटें, ऑडियो सीडियाँ आदि। इसी से अंग्रेज़ी की क्रिया 'to stream' निकली है, जिसका अर्थ इस तरीके से मीडिया की आपूर्ति करना है। इन्टरनेट टेलीव्हिज़न एक आम स्ट्रीमित माध्यम है। स्ट्रीमिंग मीडिया वीडियो या ऑडियो के अलावा कुछ और भी हो सकता है। लाइव क्लोस्ड कैप्शनिंग और स्टॉक टिकर को भी स्ट्रीमिंग टेक्स्ट माना जाता है, इसी प्रकार रीयल-टाइम टेक्स्ट को भी।
## टिप्पणी


श्रेणी:दूरसंचार
धातुकथा

धताकाथा (तत्वों की चर्चा) [1] में मितिका और विभिन्न विषयों दोनों शामिल हैं, ज्यादातर विभांगा से, उन्हें 5 समेकित, 12 आधार और 18 तत्वों से संबंधित करते हैं। पहला अध्याय काफी सरल है: "कितने समेकित आदि में अच्छे धाम आदि शामिल हैं?" किताब धीरे-धीरे अधिक जटिल प्रश्नों तक काम करती है: "कितने योग आदि से ध्यान से अलग धर्म धात्व आदि अलग हो जाते हैं?"

**धातुकथा** बौद्ध ग्रंथ है। यह अभिधम्म पिटक का भाग है। 

## इन्हें भी देखें
* पालि साहित्य

श्रेणी:बौद्ध ग्रंथ
सुग़्द प्रान्त

[thumb|230px|सुग़्द प्रान्त (ख़ाक़ी रंग में) [ताजिकिस्तान के उत्तर में स्थित है]]
thumb|230px|ख़ुजन्द में स्थित सुग़्द ऐतिहासिक संग्राहलय
**सुग़्द** (ताजिकी: Суғд, ) या **विलोयत-इ-सुग़्द** ताजिकिस्तान की एक विलायत (प्रान्त) है। यह मध्य एशिया के प्राचीन सोग़दा क्षेत्र में स्थित है जिस से इस प्रान्त का नाम भी पड़ा है। सुग़्द प्रान्त ताजिकिस्तान के उत्तर-पश्चिम में स्थित है। इसका कुल क्षेत्रफल २५,४०० वर्ग किमी है और सन् २००८ में इसकी आबादी १८.७ लाख अनुमानित कि गई थी। ताजिकिस्तान के ३०% लोग इस प्रान्त में रहते हैं। सुग़्द प्रान्त की राजधानी ख़ुजन्द शहर है।

## नाम और उच्चारण
जब तक ताजिकिस्तान सोवियत संघ का भाग था तब तक सुग़्द प्रान्त को 'लेनिनाबाद' बुलाया जाता था। १९९१ के बाद इसका नाम 'सुग़्द' रखा गया। इस शब्द में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## विवरण
सुग़्द प्रान्त की अंतर्राष्ट्रीय सीमाएँ उज़बेकिस्तान के जिज़ाख़, नमन्गान, समरक़न्द और फ़रग़ना प्रान्तों से और काज़ाख़स्तान के ओश और बातकेन प्रान्तों से लगती हैं। सिर दरिया प्रान्त के क्षेत्र से गुज़रता है और पानी का एक मुख्य स्रोत है। सुग़्द और बाक़ी ताजिकिस्तान के बीच में ज़रफ़शान पर्वत शृंखला खड़ी है जिसके दर्रे अक्सर सर्दियों में बर्फ़बारी से बंद हो जाते हैं। प्रान्त का दक्षिणी हिस्सा ज़रफ़शान नदी कि घाटी में आता है, जबकि उत्तरी हिस्सा फ़रग़ना वादी में स्थित है। ताजिकिस्तान का अल्पसंख्यक उज़बेक समुदाय का अधिकाँश भाग इसी प्रान्त में रहता है।

## इन्हें भी देखें
* सोग़दा
* ख़ुजन्द
* ताजिकिस्तान के प्रान्त
* विलायत (प्रशासनिक विभाग)
* ताजिकिस्तान

## सन्दर्भ


श्रेणी:सुग़्द प्रान्त
श्रेणी:ताजिकिस्तान के प्रान्त
श्रेणी:ताजिकिस्तान
श्रेणी:फ़रग़ना वादी
ख़तलोन प्रान्त

[thumb|220px|ख़तलोन प्रान्त के कुलोब क्षेत्र का एक स्वागत-द्वार, ऊपर [ताजिकी भाषा|ताजिकी में लिखा है 'ख़ुश-ओमादीद' (हिन्दी के 'ख़ुशआमदीद' के बराबर)]]
**ख़तलोन** (ताजिकी: Хатлон, ) या **विलोयत-इ-ख़तलोन** ताजिकिस्तान की एक विलायत (प्रान्त) है। यह ताजिकिस्तान के दक्षिण-पश्चिम में स्थित है। इसका कुल क्षेत्रफल २४,८०० वर्ग किमी है और सन् २००८ में इसकी आबादी २५.८ लाख अनुमानित की गई थी। ख़तलोन प्रान्त की राजधानी क़ुरग़ोनतेप्पा शहर है जिसका पुराना नाम कुर्गान-त्युबे था।

## नाम का उच्चारण
'ख़तलोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## विवरण
ख़तलोन प्रान्त उत्तर में गिस्सार पर्वत शृंखला और दक्षिण में पंज नदी के बीच स्थित है। इसकी अंतर्राष्ट्रीय सीमाएँ पश्चिम में उज़बेकिस्तान और दक्षिण में अफ़्ग़ानिस्तान से लगती हैं। सोवियत संघ के ज़माने में (जब ताजिकिस्तान उसका अंग था) ख़तलोन प्रान्त दो प्रान्तों में विभाजित था - कुर्गान-त्युबे ओब्लास्त (Курган-Тюбе) और कुलोब ओब्लास्त (Куляб)। नवम्बर १९९२ में इन दोनों प्रदेशों का विलय करके ख़तलोन प्रान्त बनाया गया। कुर्गान-त्युबे का इलाक़ा कोफ़रनिहोन नदी और वख़्श नदी की वादियों में पश्चिमी ख़तलोन में पड़ता है। कुलोब का इलाक़ा पूर्वी ख़तलोन में किज़िलसु नदी और यख़सु नदी की घाटियों में पड़ता है। पूरे प्रान्त में कुल मिलकर २४ ज़िले हैं - १४ पश्चिमी ख़तलोन में और १० पूर्वी ख़तलोन में। ख़तलोन की अधिकतर आबादी कृषि में लगी हुई है, विशेषकर कपास और मवेशी पालन के क्षेत्रों में। उद्योगों में केवल २-३% लोग ही काम करते हैं।

## इन्हें भी देखें
* ताजिकिस्तान के प्रान्त
* विलायत (प्रशासनिक विभाग)
* ताजिकिस्तान

## सन्दर्भ


श्रेणी:ख़तलोन प्रान्त
श्रेणी:ताजिकिस्तान के प्रान्त
श्रेणी:ताजिकिस्तान
लेडी एंड द ट्रैम्प

***लेडी एंड द ट्रैम्प*** () १९५५ में वॉल्ट डिज़्नी द्वारा निर्मित एनीमेटेड फिल्म है। इसे बुएना विस्टा डिस्ट्रीब्यूशन द्वारा 22 जून 1955 को सिनेमाघरों में रिलीज़ किया गया था। यह डिज्नी की 15वीं एनिमेटेड फीचर फिल्म थी, जो सिनेमास्कोप वाइडस्क्रीन फिल्म निर्माण प्रक्रिया में फिल्माई गई पहली एनिमेटेड फीचर फिल्म थी। वार्ड ग्रीन की "हैप्पी डैन, द व्हिसलिंग डॉग" पर आधारित, "लेडी एंड द ट्रैम्प" लेडी नाम की एक मादा अमेरिकन कॉकर स्पैनियल की कहानी कहती है, जो एक उच्च-मध्यम वर्गीय परिवार में रहती है, और एक नर आवारा [मॉन्गरेल]] जिसका नाम ट्रैम्प है। जब ये दोनों कुत्ते मिलते हैं, तो वे कई रोमांटिक रोमांचों पर निकल पड़ते हैं। डायरेक्ट-टू-वीडियो सीक्वल, *लेडी एंड द ट्रैम्प II: स्कैम्प्स एडवेंचर*, 2001 में रिलीज़ किया गया था।

## आवाज़
* बार्बरा लुडी - लेडी
* लैरी रॉबर्टस - द ट्रैम्प
* बिल थॉम्सन - जॉक, जो, बुलडॉग, डैक्सी, पुलिसकर्मी
* बिल बेउकॉम - ट्रस्टी
* जॉर्ज गिवोट - टोनी
* पेगी ली - डार्लिंग, सी, एम, पेग
* वर्ना फेल्टन - आंटी सारा
* स्टेन फ्रीबर्ग - बीवर
* एलन रीड - बोरिस
* थर्ल रेवेन्सक्रॉफ्ट - अल द एलीगेटर
* डलास मैककेनन - टफ़ी, पेड्रो, प्रोफ़ेसर, हाइना
* ली मिलर - जिम डियर, डॉगकैचर
* द मेलोमेन (थर्ल रेवेन्सक्रॉफ्ट, बिल ली, मैक्स स्मिथ, बॉब हैमलिन और बॉब स्टीवंस) - डॉग कोरस

## सन्दर्भ

## बाहरी कड़ियाँ
* 
* 
* 

श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:एनीमेटेड फ़िल्में
श्रेणी:डिज़्नी फ़िल्में
कूहिस्तोनी-बदख़्शान स्वशासित प्रान्त

::*मध्य एशिया के ऐतिहासिक क्षेत्र के लिए [[बदख़्शान]] देखें और अफ़ग़ानिस्तान के इस से मिलते-जुलते नाम वाले प्रान्त के लिए [[बदख़्शान प्रान्त]] देखें*

thumb|230px|कूहिस्तोनी-बदख़्शान की राजधानी ख़ोरूग़ से एक नज़ारा
**कूहिस्तोनी-बदख़्शान स्वशासित प्रान्त** (ताजिकी: Кӯҳистони Бадахшон, ) या **विलोयत-इ मुख़्तोर-इ कूहिस्तोनी-बदख़्शान** ताजिकिस्तान की एक स्वशासित (ऑटोनोमस) विलायत (प्रान्त) है। यह प्रान्त ताजिकिस्तान के दक्षिण-पूर्व में स्थित है। इसका कुल क्षेत्रफल ६४,२०० वर्ग किमी है और सन् २००८ में इसकी आबादी २.१८ लाख अनुमानित कि गई थी। कूहिस्तोनी-बदख़्शान की राजधानी ख़ोरूग़ शहर है। इस प्रान्त का पुराना नाम **गोर्नो-बदख़्शान** हुआ करता था।

## नाम और उच्चारण
'बदख़्शान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़याल' और 'ख़रीद' शब्दों के 'ख़' से मिलता है। हिन्दी-उर्दू और फ़ारसी में 'कोह' का अर्थ 'पर्वत' होता है, जैसे 'कोह-इ-नूर' (कोहिनूर हीरा) का अर्थ है 'नूर' (प्रकाश या चमक) का 'कोह' (पर्वत)। 'कूहिस्तोनी' ताजिकी भाषा में 'कोहिस्तानी' (यानि 'पर्वतीय क्षेत्र') कहने का लहजा है। इस प्रान्त के पुराने नाम 'गोर्नो-बदख़्शान' का 'गोर्नो' शब्द रूसी भाषा के 'गोर्नीय' (Горный) शब्द का रूप है जिसका मतलब भी 'पर्वतीय' होता है। इस तरह 'कूहिस्तोनी-बदख़्शान' और 'गोर्नो-बदख़्शान' दोनों का अर्थ 'पर्वतीय बदख़्शान' है। ध्यान दीजिये कि पड़ोसी देश अफ़्ग़ानिस्तान में भी एक बदख़्शान प्रान्त है, जिसकी सीमाएँ कूहिस्तोनी-बदख़्शान से लगती हैं।

## विवरण
पामीर पर्वतमाला में स्थित कूहिस्तोनी-बदख़्शान राज्य का बड़ा भाग एक दुर्गम पहाड़ी इलाक़ा है, जिस वजह से यहाँ आबादी भी कम है। यह प्रान्त पूरे ताजिकिस्तान के क्षेत्रफल का ४५% है लेकिन यहाँ उस देश के केवल ३% लोग रहते हैं। यहाँ बसने वाले अधिकाँश लोग ताजिकी नहीं बल्कि पामीरी समुदाय के हैं। उनके अलावा यहाँ किरगिज़ लोग और अन्य समुदाय भी बसते हैं। यहाँ कि राजधानी ख़ोरूग़ इस प्रान्त का सबसे बड़ा शहर भी है और इसमें २००८ में केवल २९,००० लोगों की आबादी थी। यहाँ पामीरी भाषा-परिवार की बहुत सी बोलियाँ बोली जाती हैं। इस प्रान्त को बाहार की दुनिया से केवल दो अच्छी सड़कें जोड़तीं हैं और दोनों ही पामीर राजमार्ग का हिस्सा हैं। एक ख़ोरूग़ से ओश शहर और दूसरी ख़ोरूग़ से दुशान्बे (ताजिकिस्तान की राजधानी) जाती है। एक तीसरी सड़क पूर्व की ओर चीन के शिनजियांग प्रान्त के ताश्कुरग़न नगर भी जाती है लेकिन वह बहुत ही ऊबड़-खाबड़ है। नक़्शे में देखने से कूहिस्तोनी-बदख़्शान का दक्षिणी छोर पाकिस्तान के बहुत ही पास है लेकिन उनके बीच से अफ़्ग़ानिस्तान का वाख़ान गलियारा निकलता है, जो कुछ भागों में केवल १६ किलोमीटर चौड़ा है लेकिन जिसे भयंकर पर्वतों की वजह से पार करना लगभग नामुमकिन है।

## इन्हें भी देखें
* ताजिकिस्तान के प्रान्त
* विलायत (प्रशासनिक विभाग)
* बदख़्शान प्रान्त, सीमा-पार अफ़्ग़ानिस्तान का एक प्रान्त
* ताजिकिस्तान

## सन्दर्भ


श्रेणी:कूहिस्तोनी-बदख़्शान स्वशासित प्रान्त
श्रेणी:ताजिकिस्तान के प्रान्त
श्रेणी:ताजिकिस्तान
गणतंत्र-अधीन ज़िले

[thumb|230px|[ताजिकिस्तान के गणतंत्र-अधीन ज़िले (ख़ाक़ी रंग में) देश के मध्य में स्थित है]]
**गणतंत्र-अधीन ज़िले** (ताजिकी: Ноҳияҳои тобеи ҷумҳурӣ, , नोहियाहो-इ तोबे-इ जुम्हूरी) ताजिकिस्तान का एक प्रशासनिक विभाग है। देश के मध्य भाग में स्थित यह १३ ज़िलें हैं जो किसी ताजिक प्रान्त का भाग नहीं हैं बल्कि जिनपर ताजिकी केन्द्रीय सरकार सीधा शासन करती है।

## विवरण
मध्यकाल में गणतंत्र-अधीन ज़िलों का क्षेत्र 'कारोतेगिन' (Karotegin) के नाम से जाना जाता था। जब ताजिकिस्तान को सोवियत संघ का भाग बनाया गया तो सन् १९३९ में यह क्षेत्र ग़र्म ओब्लास्त (Гармская область) का हिस्सा बना। सन् १९५५ में इस ओब्लास्त को ख़त्म कर दिया गया।

## इन्हें भी देखें
* ताजिकिस्तान के प्रान्त
* ताजिकिस्तान

## सन्दर्भ


श्रेणी:ताजिकिस्तान के प्रान्त
श्रेणी:ताजिकिस्तान
द मैन विथ द गोल्डन गन

***द मैन विद द गोल्डन गन*** ()
## कहानी
## पात्र
## संगीत
## सन्दर्भ

## बाहरी कड़ियाँ

श्रेणी:जेम्स बॉन्ड फ़िल्में
धातुरचना विज्ञान

धातुओं के अनेकानेक गुण सूक्ष्मदर्शी की सहायता से ज्ञात किए जा सकते हैं। सूक्ष्मदर्शी द्वारा धातुपरीक्षण की इस विधि को **धातु-रचना-विज्ञान** (Metallography) कहते हैं। इसके द्वारा धातुओं अथवा मिश्र धातुओं की आंतरिक रचना, अथवा उनपर उष्मोपचार के प्रभाव का अध्ययन किया जाता है।

इस कार्य के लिए जो सूक्ष्मदर्शी उपयोग में लाए जाते हैं उनका निर्माण जीवविज्ञान इत्यादि में प्रयुक्त होनेवाले सूक्ष्मदर्शियों से भिन्न होता है। धातुएँ परांध होती हैं। प्रकाश की किरणें उनमें से पार नहीं हो सकती। इसलिए यहाँ पर परावर्तन सिद्धांत का उपयोग किया जाता है, जिससे निदर्श (specimen) पर पड़नेवाली प्रकाश की किरणें परावर्तित होकर मनुष्य के नेत्र तक पहुँचती हैं। धातुओं के सूक्ष्मदर्शियों परीक्षण के लिए पहले उन्हें लगभग 1/2 इंच घनाकार टुकड़े के रूप में काट लेते हैं। इस टुकड़े को निदर्श कहते हैं। तत्पश्चात्‌ निदर्श एमरी रेगमाल (emery paper) से अच्छी तरह पालिश किया जाता है। इसके बाद पालिश चक्र पर इसे शीशे की तरह चमक दी जाती है। अब निदर्श सूक्ष्मदर्शी परीक्षण के लिए तैयार हो गया। इस रूप में इसे सूक्ष्मदर्शी द्वारा देखने से उसमें विद्यमान छिद्र, विजातीय पदार्थ अथवा धातुमल इत्यादि दिखलाई पड़ते हैं। फलक में पिटवां लोहे का एक सूक्ष्म आलेख (micrograph) दिखाया गया है। इसमें ग्रैफाइट के काले रेशे दिखाई दे रहे हैं। केवल पालिश की हुई सतह से धातु की आंतरिक संरचना नहीं दिखाई पड़ती, इसलिए इसे किसी रासायनिक विलयन से निक्षारित (etch) किया जाता है। निक्षारण के पश्चात्‌ धातु की आंतरिक संरचना दिखाई पड़ने लगती है। फलक में पिटवाँ लोहे का निक्षारित सूक्ष्म आलेख दिखलाया गया है। अन्य चित्रों में क्रमश: मृदु तथा कठोर इस्पात की सूक्ष्म संरचना (micro-structure) देखी जा सकती है।

अब धातुरचना का क्षेत्र बहुत विस्तृत हो गया है और नए नए प्रकार के सूक्ष्मदर्शी उपयोग में लाए जाने लगे हैं। इलेक्ट्रॉन सूक्ष्मदर्शी द्वारा धातुओं की संरचना को एक लाख गुना आवर्धित किया जा सकता है। एक्सरे द्वारा भी धातुओं की आंतरिक संरचना के अध्ययन में बहुत सहायता मिली है।

## इन्हें भी देखें
* पदार्थ विज्ञान
* धातुकर्म

श्रेणी:पदार्थ विज्ञान
श्रेणी:धातुकर्म
गृहयुद्ध

thumb|200px| गृहयुद्ध के दौरान दो सैनिक अपने ज़ख़्मी साथी को ले जाते हुए]]
thumb|200px|श्रीलंका के गृहयुद्ध के दौरान कुछ लोग जो अपने घर या सम्बन्धी खो बैठे
**गृहयुद्ध** एक ही राष्ट्र के अन्दर संगठित गुटों के बीच में होने वाले युद्ध को कहते हैं। कभी-कभी गृह युद्ध ऐसे भी दो देशों के युद्ध को कहा जाता है जो कभी एक ही देश के भाग रहे हों। गृहयुद्ध में लड़ने वाले गिरोहों के ध्येय भिन्न प्रकार के होते हैं। कुछ पूरे देश पर नियंत्रण पाकर अपनी मनचाही व्यवस्था लागू करना चाहते हैं, कुछ देश की सरकारी नीतियाँ बदलना चाहते हैं और कुछ देश को विभाजित करके अपने क्षेत्र को स्वतन्त्र बनाना चाहते हैं। गृहयुद्धों अक्सर बहुत घातक होते हैं - लाखों मर सकते हैं, करोड़ों बेघर हो सकते हैं, देश में दशकों तक चलने वाली भयंकर ग़रीबी और भुखमरी फैल सकती है और देश का उद्योग लम्बे अरसे के लिए चौपट हो सकता है। म्यान्मार, अंगोला और अफ़ग़ानिस्तान ऐसे देश हैं जिनका भविष्य कभी बहुत उज्ज्वल माना जाता था लेकिन गृहयुद्ध की चपेट में आने से यह दुनिया के सबसे पिछड़े और असुरक्षित देशों में गिने जाने लगे। गृहयुद्धों के दौरान अक्सर विदेशी ताक़तें भी देश को कमज़ोर पाकर उसमें हस्तक्षेप करने लगती हैं, जैसा की १९७५-१९९० तक चलने वाले लेबनान के गृहयुद्ध में हुआ।

## अन्य भाषाओँ में
'गृहयुद्ध' को अंग्रेजी में 'सिविल वॉर' (civil war), उर्दू में 'ख़ाना-जंगी' (), फ़ारसी में 'जंग दाख़िली' (), अरबी में 'हर्ब अहलिया' (), जर्मन में 'बुअर्गरक्राइग' (Bürgerkrieg) कहते हैं।

## इन्हें भी देखें
* अमेरिकी गृहयुद्ध
* स्पेनी गृहयुद्ध
* गृहयुद्धों की सूची

## सन्दर्भ


*
श्रेणी:युद्ध
श्रेणी:राजनीति
श्रेणी:प्रकारानुसार युद्ध
मिस्टर एंड मिसेज़ स्मित

***मिस्टर एंड मिसेज़ स्मित*** () (भारत में ***मि. एंड मिसेस. शर्मा***) 2005 में बनी अमेरिकी हास्य ऐक्षन फ़िल्म है जिसमें एंजेलिना जोली और ब्रैड पिट ने मुख्य भुमिका निभाई है।

## पात्र
* एंजेलिना जोली - जेन स्मिथ।
* ब्रैड पिट - जॉन स्मिथ।
* विंस वॉघन - ऐड्डी।
* केरी वाशिंगटन - जास्मिन।
* ऐडम ब्रोडी - बेंजामिन "द टैंक" डैञ़।
* केथ डेविड - फ़ादर।
* मिशेल मोनाघन - ग्वेन।

## बाहरी कड़ियाँ